फिलहाल नहीं होंगे विवाह समारोह स्थल सीज
अजमेर| शहरमें बने अवैध विवाह समारोह स्थलों को सीज करने की कार्रवाई बुधवार को टल गई है। निगम अब राज्य सरकार से मार्गदर्शन लेने के बाद अग्रिम कार्रवाई करेगा।
निगम आयुक्त पीवी पांड्या ने 14 विवाह समारोह स्थलों पर कार्रवाई की अनुशंसा की थी। इन्हें अवैध माना गया था। मेयर धर्मेंद्र गहलोत ने बताया कि विवाह समारोह स्थलों को लेकर 2010 में राज्य सरकार ने बायलॉज बनाए थे, जिसमें इन्हें व्यावसायिक नहीं माना गया था। इस बायलॉज को चुनौती देते हुए नाथूलाल ने हाईकोर्ट में रिट लगाई थी। इस बीच हाईकोर्ट डबल बैंच का फैसला आया कि बिना भू-रूपांतरण संचालन पर रोक लगाई जाए। इन सभी बिंदुओं के मद्देनजर आयुक्त से टिप्पणी मांगी गई है। इसके बाद सरकार से मार्गदर्शन मांगा जाएगा। वहीं विवाह समारोह स्थल पंजीयन की उपविधियां गत बोर्ड की साधारण सभा में रखे गए थे, लेकिन उक्त प्रस्ताव पर सहमति नहीं बन पाई थी। इस प्रस्ताव को एक बार फिर निगम की साधारण सभा में रखा जाएगा।
hin_Deva hin_Deva hin_Deva